SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Zuzana Kunšteková, Mgr.; Múzeum školstva a pedagogiky, Hálova 16, 851 05 Bratislava; múzejná pedagogička; nemecký jazyk, anglický jazyk;

2.  Zahraničná pracovná cesta:
Česká republika; Luhačovice; 25. – 26. 11. 2016; Muzeum jihovýchodní Moravy v Zlíne – Muzeum luhačovického Zálesí, Masarykova 950, 763 26 Luhačovice; Workshop pri konferencii Múzeum a škola; dvojdňovná intenzívna tvorivá dramatická dielňa vedená lektormi z odboru bábkového umenia, dramatickej výchovy a pedagogiky; rozpočet CVTI SR;

3.  Rámcový program pobytu:
25. 11. 2016, 9.00 – 18.00 Muzeum luhačovického Zálesí, Masarykova 950, 763 26 Luhačovice: odborná pracovníčka, vedúca múzea PhDr. Blanka Petráková, tel.: +420 577 132 883, +420 606 250 786, muzeum.luhacovice@seznam.cz;  múzejný pedagóg Mgr. Lenka Psotová, tel.: +420 577 132 883, +420 606 250 786, edukace.luhacovice@seznam.cz; divadelná dramaturgička a režisérka MgA. Hana Volkmerová a výtvarník, scénograf, grafik, bábkoherec Tomáš Volkmer, tel.: +420 596 100 500, info@dlo-ostrava.cz; 

26. 11. 2016,  8.30 – 18.30 Muzeum luhačovického Zálesí, Masarykova 950, 763 26 Luhačovice: divadelná dramaturgička a režisérka MgA. Hana Volkmerová a výtvarník, scénograf, grafik, bábkoherec Tomáš Volkmer, tel.: +420 596 100 500, info@dlo-ostrava.cz; 

4.  Stručný priebeh rokovaní, resp.  študijného pobytu:
Múzeum juhovýchodnej Moravy v Zlíně pripravilo v rámci cyklu workshopov a seminárov pri konferencii „Muzeum a škola“ po tretí krát v termíne od 25. do 26. novembra 2016 odborný divadelno-dramatický workshop s názvom Loutka jako nástroj vzdělávání.
Opakované pracovné stretnutie asi šesťnástich múzejných pedagógov, pedagogických pracovníkov a odborných zamestnancov v múzeách, galériách či na univerzitách z Čiech a Slovenska potvrdilo úspešnosť tejto praktickej výuky.
Cieľom workshopu bolo naučiť sa základné zručnosti pri animácií a práci s rôznymi druhmi bábok, ktoré sa využívajú v divadelníctve a sú skvelými pomocníkmi pri oživovaní príbehov alebo predmetov. Odborní lektori, ktorí sú členmi bábkového divadla v Ostrave sa dlhodobo venujú vzdelávaniu detí z rôzneho sociálneho prostredia, s mentálnym a telesným postihntím a pod. Dlhoročné nadobudnuté skúsenosti prostredníctvom spolupráce so zlínskym múzeom na workshopoch a seminároch vo forme aktívnych cvičení odovzdávajú prihláseným účastníkom.
Program bol na dva dni veľmi naplnený a obsahovo náročný. Pracovalo sa ako prakticky, tak aj výtvarne. Počas prvého dňa nám lektori predstavili cez tvorivé aktivity to, akými spôsobmi je možné pred vzdelávacím programom pracovať s deťmi, aby sme ich pripravili na to, že prišli do múzea, uvoľnili atmosféru, zoznámili sa s nimi, a tiež upútali ich pozornosť a sústredenie. Ukázali nám aké možnosti práce s detským divákom/účastníkom programu poskytujú základné bábkarské predmety ako sú manekýn, mapet a maňuška, marioneta, tieňová, plošná bábka a aké sú medzi nimi rozdiely pri manipulácii. Niektoré z nich sme sa naučili jednoduchými trikmi a typmi vyrobiť, čo dáva priestor na spestrenie vlastných aktivít v múzeu. 
Hľadali sme vlastné možnosti interpretácie ako prepojiť bábku a príbeh, bábku a prostredie a to všetko so zakomponovaním na múzejnú prácu. Aktivity, ktoré sme spoločne v menších skupinách robili boli tvorivé, išlo o rôzne hry, počas ktorých sme sa nielen vzájomne spoznali, ale po každom bloku aktivít sme si povedali reflexiu toho, o čom tie úlohy boli a ako by sa dali použiť pri konkrétnych situáciách. Úlohy boli často o improvizácii, preto sme v mnohých prípadoch museli reagovať promtne. Hostitelia, pracovníci múzea poskytli priestor na spojenie kreativity účastníkov, pretože jednou z častí bolo i predvedenie prezentácie výstavy, ktorú múzeum aktuálne ponúka cez príbeh, ktorý vymysleli účastníci. Naučiť sme sa mohli, čo je pri práci s detským kolektívnom veľmi dôležité, že bábku si môžeme predstaviť na hoc akom neživom predmete. Našou šikovnosťou ten predmet oživíme a on získa vlastnosti človeka, ktoré potom vieme deťom názorne demonštrovať a oni prezentovanú tému dokážu jednoduchšie pochopiť.
Podstatnou časťou seminára bolo aj uvedomenie si toho, že bábka sa v mnohých prípadoch dá použiť aj ako terapeutický prostriedok, dá sa s ňou pracovať s deťmi, ktoré majú vývojové vady, poruchy učenia, sústredenia, správania a pod. Lektori predstavili aj túto formu hier a vzájomného obohacovania sveta takýchto detí. 

5.  Odporúčané závery:
Opäť som mala možnosť stretnúť sa s kolegami z oblasti múzejnej pedagogiky, ktorí zápasia s podobnými ťažkosťami pri tejto na prvý pohľad príjemnej, ale v skutočnosti veľmi zodpovednej a namáhavej práci. Workshop bol inšpiratívny a podnetný na nové nápady, ktoré môžeme aplikovať v našom múzeu pri práci s návštevníkmi – školskými skupinami detí. Praktické boli i rady na hry, ktoré sa dajú aplikovať v akomkoľvek prostredí s rôznymi vekovými kategóriami detí rozšírili moje obzory a priniesli viacero variant ako ozvláštniť, a tak prispieť k ešte väčšiemu zážitku a príjemnému pocitu z návštevy nášho múzea.

6.   Prehľad prinesenej dokumentácie a miesto jej uloženia
Katalógy a propagačné materiály múzea v Zlíne a Luhačoviciach, propagačné materiály Bábkového divadla v Ostrave, pokyny ako má vyzerať bábka, ako si ju zhotoviť, pracovné materiály s teóriou pre prácu s verejnosťou v múzeách; odložené v Múzeum školstva a pedagogiky Bratislava.  

7.   Osobitne vyhodnotený očakávaný prínos ZPC
Každá jedna možnosť, ktorá poskytuje pracovné zlepšenie v oblasti práce s verejnosťou v prostredí múzeí je dôležitá a dokonca nevyhnutná. Trendy v múzejnej pedagogike sa rýchlo menia a je potrebné ich sledovať. Spomínaná ZPC bola nanajvýš užitočná, pretože bola aktívna, tvorivá a utvrdila ma, že smer, akým v múzeu pracujeme s návštevníkmi je v rámci technických možností, ktoré nevieme bohužiaľ priamo ovplyvniť, nastavený správne, a že ciele, ktoré si už teraz toto pracovisko v kultúrno-propagačnej činnosti kladie do budúcnosti sú síce odvážne, ale s doterajším nasadením jeho pracovníkov splniteľné.

8.    Spôsob zverejnenia výsledkov ZPC, prenos získaných informácií
Informácia ako typ pre múzejných pedagógov zoskupujúcich sa v Odbornej komisii pre výchovu a vzdelávanie v múzeách na Slovensku; sociálne siete múzea.

Súhlasím so zverejnením správy na internete

Správu vypracoval: Mgr. Zuzana Kunšteková, múzejná pedagogička	..............................
Dátum:
								
Správu schválil:  prof. RNDr. Ján TURŇA, CSc., generálny riaditeľ  	...............................